Document ID: 32009D0288

POLITIKAS UN DROŠĪBAS KOMITEJAS LĒMUMS ATALANTA/1/2009
(2009. gada 17. marts),
ar ko ieceļ ES Spēku komandieri Eiropas Savienības militārajai operācijai ar mērķi palīdzēt Somālijas piekrastē novērst un apkarot pirātismu un bruņotas laupīšanas un atturēt no šādiem nodarījumiem (Atalanta)
(2009/288/KĀDP)
POLITIKAS UN DROŠĪBAS KOMITEJA,
ņemot vērā Līgumu par Eiropas Savienību un jo īpaši tā 25. panta trešo daļu,
ņemot vērā Padomes Vienoto rīcību 2008/851/KĀDP (2008. gada 10. novembris) par Eiropas Savienības militāro operāciju ar mērķi palīdzēt Somālijas piekrastē novērst un apkarot pirātismu un bruņotas laupīšanas un atturēt no šādiem nodarījumiem (1) (Atalanta) un jo īpaši tā 6. panta 1. punktu,
tā kā:
(1)
Padome saskaņā ar Vienotās rīcības 2008/851/KĀDP 6. panta 1. punktu ir pilnvarojusi Politikas un drošības komiteju (PDK) pieņemt lēmumus par Eiropas Savienības Spēku komandiera iecelšanu.
(2)
PDK 2008. gada 18. novembrī pieņēma Lēmumu ATALANTA/1/2008 (2), ar ko ieceļ komodoru Antonios PAPAIOANNOU par ES Spēku komandieri Eiropas Savienības militārajai operācijai ar mērķi palīdzēt Somālijas piekrastē novērst un apkarot pirātismu un bruņotas laupīšanas un atturēt no šādiem nodarījumiem.
(3)
ES operācijas komandieris ir ieteicis iecelt kapteini (jūras spēki) Juan GARAT CARAMÉ par jauno ES Spēku komandieri Eiropas Savienības militārajai operācijai ar mērķi palīdzēt Somālijas piekrastē novērst un apkarot pirātismu un bruņotas laupīšanas un atturēt no šādiem nodarījumiem.
(4)
Eiropas Savienības Militārā komiteja ir atbalstījusi minēto ieteikumu.
(5)
Saskaņā ar 6. pantu Protokolā par Dānijas nostāju, kas pievienots Līgumam par Eiropas Savienību un Eiropas Kopienas dibināšanas līgumam, Dānija nepiedalās tādu Eiropas Savienības lēmumu un rīcību izstrādē un īstenošanā, kas saistīti ar aizsardzību,
IR NOLĒMUSI ŠĀDI.
1. pants
Ar šo kapteinis (jūras spēki) Juan GARAT CARAMÉ tiek iecelts par ES Spēku komandieri Eiropas Savienības militārajai operācijai ar mērķi palīdzēt Somālijas piekrastē novērst un apkarot pirātismu un bruņotas laupīšanas un atturēt no šādiem nodarījumiem.
2. pants
Šis lēmums stājas spēkā 2009. gada 7. aprīlī.
Briselē, 2009. gada 17. martā

Labels: 11
5
10
20
8
12
18